als_Latn dik_Latn sag_Latn
Së shpjeti ndahet 20 përqindëshi
Kryeministri i Kosovës, Isa Mustafa thotë se bordi i AKP-së do të kompletohet dhe funksionalizohet gjatë muajit prill.
Politiko
E Shtunë, 14 Mars 2015 | 18:47
0 Komente.
Këtë premtim e dha ai gjatë vizitës në Komunën e Gjakovës, ku pati kërkesa nga kryetarja e kësaj komune, Mimoza Kusari Lila që të merren më shpejtë vendime për disa ndërmarrje dhe për 20 për qindëshin.
Mustafa tha se Gjakova ka përparësi sa i përket projekteve zhvillimore ngase është vend kufitar dhe tha se Gjakova ka traditë të punës.
Premtoi që sapo të funksionalizohet bordi i AKP-së do të merren me kërkesat e Komunës së Gjakovës.
“Nuk e kemi ende bordin e kompletuar të AKP-së. Unë mendoj që gjatë marsit, përkatësisht në prill, do ta kompletojmë bordin dhe do të funksionalizohet, do të trajtohen kërkesat e Komunës së Gjakovës në AKP dhe ne do të krijojmë kushte ligjore me projektligjin mbi ndryshimin dhe plotësimin e Ligjit mbi Ndërmarrjet Publike që Qeveria, përkatësisht Kuvendi, të mundet që në rast se arsyeton kërkesën ekonomike të merr masa që disa nga këto prona t’i vejë në funksion të zhvillimit ekonomik”, tha ai.
Me Kusari – Lilën biseduan për procesin zhvillimor të kësaj komune dhe reformat ekonomike në nivel të Republikës së Kosovës.
Kryetarja e Gjakovës e informoi Mustafën për planet dhe nevojat e kësaj komune.
I rikujtoi se kërkesa e Komunës që ajo udhëheqë për Zonën Industriale është ende aktive dhe theksoi domosdoshmërinë që Qeveria sa më parë të vendos për Bordin dhe të ardhmen e Agjencisë së Privatizimit.
“Qeveria e Kosovës është duke marr hapat konkretë në rritjen e investimeve në Kosovë, në përmirësimin e politikave për një mjedis afarist të mirëfilltë dhe natyrisht të gjitha këto do të kenë ndikim të veçantë edhe në zhvillimin lokal. Komuna e Gjakovës ka kërkesa të veçanta që i ka dorëzuar edhe në mandatin e kaluar edhe në këtë mandat, të cilat konsistojnë me krijimin e një infrastrukture për Zonën Ekonomike të Gjakovës dhe besojmë se me vendimet dhe ndryshimet legjislative që është duke i marr Qeveria, shumë shpejtë mund të hyjmë në biseda dhe vendime konkrete me Qeverinë e Kosovës për krijimin e kësaj infrastrukture”, ka thënë ajo.
Kryeministri Mustafa nga ana e tij foli për reformën ekonomike dhe planet e Qeverisë për përmirësim të Ligjit për investimet e huaja, pakon fiskale e Ligjin për ndërmarrje publike.
“Gjakova duhet të ketë përparësi sepse është një vend kufitar e që ka qenë mjaftë shumë i zhvilluar më parë. Kemi një traditë mjaftë të madhe të punës në të gjitha fushat, dhe atë traditë ne duhet ta shfrytëzojmë si një nga resurset më të rëndësishme të zhvillimit ekonomik në të ardhmen edhe në fushat e ndryshe të bujqësisë e edhe në industri. Para së gjithash, të krijojmë kushte që objektet ekonomike që janë këtu, pasuritë ekonomike, të funksionalizohen e të vihen në shërbim të punësimit dhe të zhvillimit ekonomik pa marr parasysh aspektin pronësor të tyre”, ka thënë Mustafa.
Kryetarja e Komunës së Gjakovës e vlerësoi lartë vizitën e parë të Kryeministrit në Gjakovë në kapacitetin e tij institucional dhe theksoi se me një bashkërendim të aktiviteteve nga të gjitha nivelet, zhvillimi i qëndrueshëm ekonomik është i mundur në mënyrë të barabartë në gjithë Kosovën.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn